Enne, kui eurooplased, või kui tarvitada ilmekamat väljendit,  kristlased Ameerika põliselanikelt nende maa riisusid, asustasid kogu seda ala, mis moodustab praeguse Uus-Inglismaa ja mägedest ida pool asuva Kesk-Lääne, kaks suurt indiaani rahvast, kellest põlvnes arvutu suur hulk suguharusid. Kuna aga need mõlemad rahvad kõnelesid erinevat keelt ja pidasid omavahel ka korduvalt veriseid sõdasid, siis ei segunenud nad omavahel kunagi, senikaua kuni valgete ülemvõim ja röövretked mõned suguharud oma sõltuvusse sundis, mis tegi äärmiselt ebakindlaks mitte ainult nende  poliitilise, vaid metslaste vajadusi ja harjumusi arvestades ka nende füüsilise olemasolu.